TRADUCERE

INSTITUTUL FRAUNHOFER ISI
Municipiului Timişoara
Karlsruhe, 30 ianuarie 2015
Reţeaua Morgenstadt – Ofertă pentru a deveni membru
Stimate domnule Diaconu,
având în vedere întâlnirea noatră din 11 decembrie de la Darmstadt, Echipa Fraunhofer Morgenstadt doreşte să facă următoarea ofertă Municipiului Timişoara.

Dorim sa oferim Municipalităţii Timişoara posibilitatea să devină membru în cadrul reţelei de inovare Fraunhofer “Oraşul Viitorului: Perspective asupra Oraşului” pentru o taxă de membru de 15.000euro/an.
· Oraşul va putea trimite 2-3 parteneri la « Evenimentele Reţelei Oraşul Viitorului ».
· Oraşul va putea folosi numele şi brandul « Morgenstadt Network » - « Reţeaua Oraşul Viitorului » pentru aplicaţia „Oraşe şi Comunităţi Inteligente 1” şi pentru alte acţiuni de comunicare.
· Oraşul va putea folosi reţeaua de dezvoltare şi iniţiere de proiecte inovatoare, iar consorţiul de parteneri/partenerii locali ai oraşului sunt invitaţi să participe la întâlniri operaţionale ale dezvoltării proiectului.

Beneficii ale calităţii de membru în cadrul reţelei de inovare Fraunhofer “Oraşul Viitorului: Perspective asupra Oraşului”

Modulul 1 – Reţeaua:

· invitaţie la întâlnirile reţelei, care au loc de 3 ori pe an. Aceasta include vizite “Bune Practici” în oraşe europene şi seminarii de lucru pentru crearea şi dezvoltarea de proiecte;

· acces exclusiv la Comunitatea Online a reţelei care în prezent este folosită de mai mult de 100 de membri din domeniile cercetării, oraşelor şi afacerilor;

· Acces la, şi schimb cu, directorii Comunităţii „Smart City” – „Oraşe Inteligente” din Germania, Europa şi alte ţări.
Modulul 2 – Instrumente şi mijloace:

·  acces exclusiv la instrumente care sunt dezvoltate şi aplicate în reţea

·  instrumente de verificare rapidă pentru comunităţi

·  sisteme de analiză pentru oraşe

·  planificare strategică pentru dezvoltarea oraşelor

Modulul 3 – Laboratoare ale oraşului:

· invitaţie la seminarii şi conferinţe

Modulul 4 – Portofoliu de soluţii:

· integrarea propunerii „Smart Cities and Communities 1”- „Oraşe şi Comunităţi Inteligente 1” în activităţile reţelei „Oraşul Viitorului”

· folosirea Reţelei pentru Diseminarea şi Replicarea Activităţilor

· crearea şi dezvoltarea de proiecte împreună cu oraşele partenere

· analiză permanentă pentru grant-uri şi alte posibilităţi de finanţare prin Institutul Fraunhofer şi realizarea proiectului

· aplicarea de teme inovatoare în grupuri de lucru specializate (de exemplu aplicaţii de mobilitate sustenabilă pentru oraşe). În acest sens, Institutul Fraunhofer şi partenerii asociaţi vor dezvolta proiecte concrete cu posibile oferte pentru cooperarea cu Timişoara şi pachetele de lucru (în cazul unui proiect sprijinit) fiind comunicate permanent Municipalităţii Timişoara.

Modulul 5 – Comunicare şi Relaţii Publice:

·  reprezentarea cu logo-ul oraşului pe site-ul „Oraşul Viitorului” ca oraş partener

·  reprezentarea cu logo-ul oraşului la cel puţin 3 târguri după un acord prealabil (Târgul de la Hanovra, Smart Expo Barcelona etc.)

·  apariţia cu logo în 25 de prelegeri şi prezentări pentru specialişti

·  apariţia cu logo în publicaţiile reţelei (cărţi, rapoarte şi compendii – nu pentru articole în reviste ştiinţifice)

·  după un acord prealabil: apariţia proiectelor Timişoarei în publicaţii scrise în regim de  colaborare în contextul unui “Portfoliu de Soluţii al reţelei Oraşul Viitorului“.

Am inclus, de asemenea, o listă a partenerilor noştri.


Cu stimă,
Sandra Ullrich

